a pocs dies vaig haver d’encapçalar, com a president de la Societat Espanyola de Ginecologia i Obstetrícia (SEGO), una representació d’especialistes al més alt nivell (catedràtics i caps de servei dels principals hospitals espanyols) al Congrés Llatinoamericà que es va celebrar a Colòmbia, en concret en la bonica ciutat de Cartagena de Indias. Aprofitant aquesta circumstància, el Govern de Colòmbia volia concretar una entrevista amb alguns de nosaltres per ésser aconsellats per posar en marxa un programa de clivatge del càncer de coll uterí i de mama, que allà són dos patologies molt prevalents. Varen ser uns dies de treball intens però de molt profit i, el que és important, molt apreciat en aquelles terres. L’últim dia vaig considerar pertinent obsequiar els companys que encara eren allà, per la reunió que havíem tingut amb els responsables sanitaris, amb un sopar en un dels millors restaurants de la ciutat, segons em varen